《寄沈迂叟》
宋代·胡仲弓

雁飞不到瘴江边，别去而今又一年。
放下客愁非为酒，抬高诗价莫论钱。
从来富贵皆尤物，休把行藏问老天。
世味料君如嚼蜡，白云堆里且安眠。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。